Folketing
2007-02-01

Der er grund til at rose den socialdemokratiske ordfører, for nu fik hr. Ole Stavad jo for alvor talt sig varm. Det, der må stå tilbage her, er jo sådan set, at skal man leve op til det skønmaleri, som hr. Ole Stavad gerne vil skabe, skal der jo flyttes nogle opgaver fra kommunerne til regionerne. Det er jo det, hr. Ole Stavad nu faktisk står og indrømmer. Det er jo fint nok, så er det jo sagt. Der var sådan set et andet spørgsmål, jeg havde, og det var: Nu taler man jo meget om minimumsstandarder og -rettigheder i Socialdemokratiet. Det er ikke sådan helt klart, hvordan det skal defineres. Det kan jeg forstå at der er et udvalg der nu sidder og skal komme med nogle bud på. Men kunne man sådan set ikke bare sige åbent, at det er fuldstændig det samme, som den daværende formand, hr. Svend Auken, lancerede i 1991 bare med nogle helt andre ord, lidt nysprog tror jeg hr. Ole Stavad kaldte det tidligere? Er det sådan set ikke bare det forslag, man vil tilfTTM050.fm Page 3664 Tuesday, May 29, 2007 1:23 PM bage til, det, man lancerede i 1991? Det minder meget om det. (Kort bemærkning).